# Boca

### Z Wikipédie

Boca
Obrázok potoka nie je k dispozícii

Dĺžka toku | 18,5 km
Plocha povodia | ? km²
Rád toku | III.
Povodie | Váh
Prameň | Nízke Tatry
Ústie | Váh
Hydrologické poradie | 4-21-01-039
Číslo recipienta | {{{Číslo recipienta}}}

Boca je riečka na Liptove, na území okresu Liptovský Mikuláš. Je to ľavostranný prítok Váhu s dĺžkou 18,5 km. Má snehovo-dažďový režim odtoku.

Pramení v Nízkych Tatrách, v podcelku Ďumbierske Tatry, pod Bocianskym sedlom (1 506,0 m n. m.) v nadmorskej výške okolo 1 400 m n. m.

Najprv tečie na východ cez Starobociansku dolinu až k obci Vyšná Boca, kde priberá dva pravostranné prítoky spod Čertovice. Preteká obcou, sprava priberá Podvrch a stáča sa na sever. Vytvára dlhú Bociansku dolinu, tečie cez Nižnú Bocu v strednej časti doliny, z ľavej strany priberá Chopcovicu a ďalej tečie priamo na sever.

Pri vyústení susednej Malužinskej doliny priberá Malužinú sprava a oblúkom sa stáča na severozápad. Potom tečie cez obec Malužiná a zľava priberá Svidovský potok. Ďalej už tečie viac-menej na sever, pri horárni Michalovo priberá ľavostranný Michalovský potok a vstupuje do Liptovskej kotliny. Preteká popri osade Šmýkanec a na katastrálnom území obca Kráľova Lehota, pri osade Červený Kút, sa vlieva do Váhu (658 m n. m.).

Zdroj: "http://sk.wikipedia.org../../../b/o/c/Boca.html"

Kategórie: Rieky na Slovensku | Povodie Váhu

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Esperanto
- Français
- Italiano
- Nnapulitano
- Nederlands
- Polski
- Piemontèis
- Português